Diari Oficial de la Generalitat Valenciana


Sumari del DOGV 421, del 29-08-1986 (1986/807040)

RESOLUClO de 30 de juny de 1986, de la Direcció General d'Educació Bàsica i Ensenyaments Especials, per la qual es dicten instruccions per a distribuir i emplenar els Llibres d'Escolaritat per a alumnes d'Educació General Bàsica a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   421

Data del DOGV
:   29-08-1986

Secció del DOGV
:   ALTRES DISPOSICIONS

Número del document
:   1986/807040


Data del document
:   30-06-1986

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 30 de juny de 1986, de la Direcció General d'Educació Bàsica i Ensenyaments Especials, per la qual es dicten instruccions per a distribuir i emplenar els Llibres d'Escolaritat per a alumnes d'Educació General Bàsica a la Comunitat Valenciana.  
L'article vuité del Reial Decret 69/1981, de 9 de gener, encomana al Ministeri d'Educació i Ciència l'establiment de les característiques bàsiques que haurà de reunir el Llibre d'Escolaritat per a alumnes d'Educació General Bàsica amb efectes oficials a tot el territori espanyol.   
No obstant això, l'Ordre del Ministeri d'Educació i Ciència de 14 de juliol de 1982, que desenrotlla l'esmentat Decret, a l'article segon, estableix que les Comunitats Autònomes, amb competència plena en matèria educativa, podran editar el Llibre d'Escolaritat dins el seu àmbit territorial.   
Publicada al Diari Oficial de la Generalitat Valenciana el 18 de juny de 1986, l'Ordre de 28 d'abril de 1986, de la Conselleria de Cultura, Educació i Ciència, per la qual s'estableixen les característiques bàsiques del Llibre d'Escolaritat per a alumnes d'Educació General Bàsica de la Comunitat Valenciana, cal dictar les instruccions precises per a distribuir-los i emplenar-los.   
En conseqüència, aquesta Direcció General ha resolt:   
I. Sol·licitud de Llibre d'Escolaritat.   
Primer. Les Inspeccions Educatives, per mitjà dels Serveis Territorials de Cultura i Educació sol·licitaran de la Direcció General d'Educació Bàsica i Ensenyaments Especials (Servei d'Inspecció) durant el mes de juny de cada any el nombre de Llibres d'Escolaritat que precisaran per a l'any acadèmic següent, segons el model de l'annex I. Aquesta quantitat haurà de ser múltiple de cinc-cents.   
Quan els llibres sol·licitats resulten insuficients podrà fer-se una nova petició durant el mes de novembre.   
Segon. Els Directors dels Centres docents presentaran, durant la primera quinzena del mes d'octubre a les respectives Inspeccions Territorials d?Educació, una relació per duplicat dels alumnes per als quals se sol·licita el Llibre d'Escolaritat segons el model de l'annex II.   
En aquesta relació s'inclouran per ordre alfabètic els alumnes que complesquen els sis anys dins l'any natural en què se sol·liciten els Llibres d'Escolaritat.   
Quan se sol·liciten Llibres d'Escolaritat per a d'altres alumnes que no els obtingueren quan pertocava o bé l'haguessen extraviat, es farà una ratlla horitzontal davall de l'últim alumne dels qui fa referència el paràgraf anterior, i a continuació, introduïts per l?epígraf «sol·licituds atípiques» i seguint el número d'ordre, es relacionaran aquests altres alumnes per ordre de data de naixement. Tots els casos que figuren en aquest apartat hauran de justificar-se suficientment a criteri de la Inspecció, en documentació separada.   
II. Autorització i Registre   
Tercer. Els Llibres d'Escolaritat sol·licitats seran autoritzats i registrats per la Inspecció Territorial d'Educació.   
A cada Llibre d'Escolaritat se li assignarà un número de registre amb caràcter provincial, de la manera següent: s'iniciarà amb el número 1, i es continuarà correlativament fins el número que corresponga a l'últim Llibre d'Escolaritat autoritzat i registrat en cada curs escolar, i, en el curs escolar següent es tornarà a començar amb el núm 1. A aquest número se li afegiran, separades per guió, les dues últimes xifres de l'any en què se sol·licità el Llibre.   
En el cas d'aquells alumnes que no obtingueren quan pertocava el Llibre d'Escolaritat o que l'haguessen extraviat, s'afegiran a més, separades per un altre guió les dues últimes xifres de l'any en què l'alumne havia d'haver iniciat l'Educació General Bàsica, d'acord amb la Legislació vigent.   
Quart. A la Inspecció Territorial d'Educació i a cada Centre d'Educació General Bàsica hi haurà un Llibre de Registre de Llibres d'Escolaritat, que es formarà amb les relacions de petició formulades segons l'annex II   
Cinqué. Entregats els Llibres d'Escolaritat als respectius centres, després d'haver estat autoritzats i registrats per la Inspecció Educativa, procediran aquells a emplenar l'apartat relatiu a «Inscripció en el Centre». En aquest apartat es farà constar el número amb que l'alumne figura inscrit en el Llibre de Registre de Matrícula del Centre. La numeració d'aquest Llibre de Registre de matricula haurà de ser consecutiva. Iniciada amb el número I en l'any acadèmic de la seua obertura, continuarà sense interrupció en els successius anys acadèmics, i s'inclouran només en cada any acadèmic les noves inscripcions d'alumnes que al llarg d'aquest es produiran al Centre.   
Sisé. En el mes de febrer de cada any les Inspeccions Educatives dels Serveis Territorials de Cultura i Educació, presentaran la justificació davant la Direcció General d'Educació Bàsica i Ensenyaments Especials del nombre de Llibres d'Escolaritat que han estat autoritzats i el romanent d'aquestes, segons l'annex III.   
Seté. Sempre que l'alumne es trasllada de centre i no presenta el corresponent Llibre d'Escolaritat en el moment de formalitzar-ne la matrícula, el centre receptor demanarà al de procedència, a més de la documentació d'avaluació de l'alumne, informació sobre si ja se li havia sol·licitat, per tal d'evitar possibles duplicats.   
Vuité. Les certificacions relatives a les qualificacions dels alumnes als quals se'ls lliurà el Llibre d'Escolaritat amb posterioritat perquè no l'obtingueren quan pertocava, o per pèrdua, seran emplenades pel professor-tutor que havia de certificar-les o, si hi mancava, pel Director del Centre, reflectint les qualificacions que consten en els documents acadèmics oficials d?avaluació   
En qualsevol cas, aquesta certificació es farà en la pàgina del cicle o curs corresponent, si bé es farà constar la corresponent diligència aclaratòria en la pàgina destinada a observacions del cicle.   
València 30 de juny de 1986.- El Director General d'Educació Bàsica i Ensenyaments Especials: Baltasar Vives Moncho.  
Veure annex